దుమ్మురేపిన భారత్‌ బౌలర్లు
వెస్టిండీస్‌ 143 ఆలౌట్‌ (19.4 ఓవర్లు)    టీమిండియా ఇన్నింగ్స్‌కు అంతరాయం
 
లాడర్‌ హిల్‌: టీమిండియాతో వెస్టిండీస్‌కు జరుగుతున్న రెండవ మ్యాచ్‌కు వర్షం అంతరాయం కలిగించింది.దీంతో మ్యాచ్‌ను తాత్కాలికంగా నిలిపివేశారు.కాగా మొదట బ్యాటింగ్‌ చేసిన వెస్టిండీస్‌ 143 పరుగులకు ఆలౌటైంది.టార్గెట్‌ చేధనలో టీమిండియా 2 ఓవర్లు ముగిసే సరికి వికెట్‌ కోల్పోకుండా 15 పరుగులు చేసింది.అజింక్యా రహానే 4 పరుగులు,రోహిత్‌ శర్మ 10 పరుగులతో క్రీజులో ఉన్నారు… వెస్టిండీస్‌తో జరిగిన రెండవ టి20 మ్యాచ్‌లో భారత బౌలర్లు అదరహో అనిపించారు.కాగా తొలి ఓవర్‌ నుంచి వ్యూహాత్మ కంగా బంతులు విసురుతూ కరీబియన్లను 143 పరుగులకే కుప్పకూల్చారు. సీమర్లు బంతి నుంచి స్వింగ్‌ రాబడుతూ ఆప్‌ సైడ్‌ బంతులు, యార్కర్లతో బెంబేలెత్తించిగా స్పిన్నర్లు వూరించే బంతులతో ప్రత్యర్థులను పెవిలియన్‌కు పంపించారు.విండీస్‌ జుట్టలో ఓపెనర్‌ జాన్సన్‌ ఒక్కడే 43 పరుగులు చేయగా మిగతా వారు భారత బౌలర్ల దెబ్బకు ఎవరూ 20కి పైగా స్కోరు చేయలేకపోయారు.కాగా తొలి మ్యాచ్‌లో సెంచరీతో అదరగొట్టిన లూయిస్‌ 7 ను సమీ నాలుగవ ఓవర్‌లో పెవిలియన్‌కు పంపించాడు.చార్లెస్‌కు మిశ్రా ఔట్‌చేయగా,ప్రమాదకరంగా మారుతున్న సిమన్స్‌ను 19 పరుగులు వద్ద అశ్విన్‌ బౌలింగ్‌లో వెనక్కి వెళ్లాడు.కాగా భారత బౌలర్లలో మిశ్రా 3 వికెట్లు,షమీ 2 వికెట్లు, అశ్విన్‌ 2 వికెట్లు,బుమ్రా 2 వికెట్లు,భువనేశ్వర్‌ 1 వికెట్‌తో సత్తా కనబరిచారు. టీమిండియాతో జరిగిన రెండవ టి20లో వెస్టిండీస్‌ తొలి రోజు దూకుడు తగ్గింది.కాగా పరిమిత స్కోరుకే టీమిండియా వెస్టిండీస్‌ను కట్టడి చేసింది.టాస్‌ గెలిచి టీమిండియా వెస్టిండీస్‌ను బ్యాటింగ్‌ చేయాల్సిందిగా కోరడంతో 19.4 ఓవర్లలో 143 పరుగులు చేసి ఆలౌటైంది.ఒపెనర్‌ చార్లెస్‌ 25 బంతులు ఆడి 5 బౌండరీలు,2 సిక్సర్లతో 43 పరుగులు చేసి మిశ్రా బౌలింగ్‌లో రహానేకు క్యాచ్‌ ఇవ్వడంతో ఔట్‌కాగా మరో ఒపెనర్‌ లావిస్‌ కేవలం 6 బంతులు ఆడి 1 బౌండరీతో 7 పరుగులు చేసి మహమ్మద్‌ షమీ బౌలింగ్‌లో ఔటయ్యాడు.సామూల్స్‌ 10 బంతులు ఆడి 5 పరుగులు చేసి బుమ్రా బౌలింగ్‌లో పెవిలియన్‌కు వెళ్లిపోయాడు.ఫ్లెచర్‌ 9 బంతులు ఆడి 3 పరుగులు చేసి బుమ్రా బౌలింగ్‌లో ఔటయ్యాడు.పోలార్డ్‌ 8 బంతులు ఆడి 1 బౌండరీ,1 సిక్సర్‌తో 13 పరుగులు చేసి అశ్విన్‌ బౌలింగ్‌లో పెవిలియన్‌కు చేరగా రసెల్‌ 15 బంతులు ఆడి 1 సిక్సర్‌తో 13 పరుగులు చేసి కుమార్‌ బౌలింగ్‌లో కోహ్లీకి క్యాచ్‌ ఇవ్వడంతో ఔటయ్యాడు.కాగా బ్రావో 6 బంతులు ఆడి 3 పరుగులు చేసి మిశ్రా బౌలింగ్‌లో ఔట్‌ కాగా,బ్రాత్‌ వెట్‌ 10 బంతులు ఆడి 2 బౌండరీలు,1 సిక్సర్‌తో 18 పరుగులు చేసి మిశ్రా బౌలింగ్‌లో వెనుదిరిగాడు.నరైన్‌ 7 బంతులు ఆడి 1 సిక్సర్‌తో 9 పరుగులతో నాటౌట్‌గా నిలువగా బద్రీ 4 బంతులు ఆడి 1 పరుగు చేసి మహ్మద్‌ షమీ బౌలింగ్‌లో ఔటయ్యాడు.